Publication: Magyar Közlöny
Issue: MK-2010-125 (Year: 2010, Number: 125)
Era: contemporary
Section: a felszámolási eljárásról szóló 1991. évi XLIX. törvény (Cstv.) 37. § (3) bekezdésében meghatározott jogvesztõ határidõt
Paragraph Index: 401

a felszámolási eljárásról szóló 1991. évi XLIX. törvény (Cstv.) 37. § (3) bekezdésében meghatározott jogvesztõ határidõt elmulasztotta. A II. r. alperes fellebbezése folytán eljáró másodfokú bíróság az elsõfokú ítélet fellebbezett részét megváltoztatta, és a II. r. alperessel szemben a keresetet elutasította. Döntését azzal indokolta, hogy a felperes nem vált az I. r. alperes hitelezõjévé az I. r. alperes ellen indult felszámolási eljárásban [Cstv. 38. § (2) bekezdés]. A Cstv. 37. § (3) bekezdésében meghatározott jogvesztõ igénybejelentési határidõ a felperesnek az I. r. alperes fõkötelezettel szemben fennálló alanyi jogát szüntette meg. Ezért a II. r. alperes kezesi felelõssége – attól függetlenül, hogy készfizetõ vagy sortartó kezességrõl volt szó – a törvény erejénél fogva megszûnt. A felperes felülvizsgálati kérelme folytán indult felülvizsgálati eljárásban a Legfelsõbb Bíróság eljáró tanácsa azért kezdeményezett jogegységi eljárást, mert el kívánt térni a Legfelsõbb Bíróság Gfv.IX.30.141/2009/3. számú határozatától. Az utóbbi ügyben eljáró tanács álláspontja szerint a felszámolási eljárás alatt álló fõadóssal szemben bekövetkezõ jogvesztés azzal a jogkövetkezménnyel jár, hogy a hitelezõ annak bekövetkezése után a készfizetõ kezessel szemben is elveszíti a jogát a követelés érvényesítésére. Ha azonban a jogosult a követelését a készfizetõ kezessel szemben már a jogvesztés bekövetkezése elõtt érvényesítette, a készfizetõ kezes a fõkötelezettel szembeni jogvesztésre hivatkozással nem mentesülhet a fizetési kötelezettsége alól. A jogegységi eljárást kezdeményezõ tanács ezzel szemben azt az álláspontot fejtette ki, hogy a Cstv. 37. §

Source: https://magyarkozlony.hu/hivatalos-lapok/e5cb70499a0a7702b4589d454c933065fe0b2dc3/dokumentumok/19af3b8ad683c0ee725b3f6b40f8230f7353e595/letoltes